**José Antonio Infantes Florido** (født 25. januar 1920 i Almadén de la Plata i Spania, død 6. november 2005 i Gelves) var en spansk katolsk biskop.

Liv og virke
------------

### Bakgrunn

Han oppnådde en grad i sivilrett fra Universitetet i Sevilla. Senere begynte han ved presteseminar i Valencia. Han avsluttet sine kirkelige studier med en doktorgrad i kanonisk rett ved Det pavelige gregorianske universitet.

### Prest

Den 19. mai 1951 ble han presteviet.

### Bikop av Canarias

Den 20. juli 1967 utnevnte pave Paul VI ham til biskop av bispedømmet Canarias, som dekker de tre øyene Gran Canaria, Lanzarote og Fuerteventura på de spanske Kanariøyene. Han ble bispeviet 21. september samme år med kardinal José Bueno y Monreal, erkebiskop av Sevilla. Medkonsekrerende var biskopen av San Cristóbal de La Laguna, Luis Franco Cascón og hjelpebiskop i Sevilla José María Cirarda Lachiondo.

Han regnes som en av pionerene for den økumeniske bevegelse i Spania. Gitt tilstedeværelsen på bispedømmets territorium av mange turister fra Nord-Europa og generelt av ikke-katolske trossamfunn, oppmuntret han til dialog og tok seg av forberedelsen av bønneuken for kristen enhet. I 1971 innviet han det økumeniske tempel ved Playa del Inglés.

### Biskop av Cordoba

Den 25. mai 1978 ble han utnevnt til biskop av Córdoba.

I sin embetstid fremmet han intenst prestekall, og av den grunn gjenåpnet han de store og mindre seminarene i San Pelagio. Han avla mange pastoralbesøk, opprettet nye menigheter og bygde nye kirker. Blant dee mest karakteristiske er *Santa Beatrice de Silva* i Azahara og *Santa Luisa de Marillac* i industriområdet Guadalquivir. Han åpnet prestehuset «Medina y Corella» og bispedømmemuseet for kunst i Cordoba.

Som en anerkjennelse for sitt bidrag til økumenikken tildelte den økumeniske patriarken av Konstantinopel Athenagoras av Konstantinopel ham det gylne kors av Athosfjellet.

Den 15. mars 1996 ble hans aldersbetingede avskjedssøknad innvilget av pave Johannes Paul II.

### Død

Han døde i sitt hjem i Gelves 6. november 2005 i en alder av 85 år.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Erkebiskop Enrico Enríquez (1701-1756) \*1743
* Kardinal Francisco de Solís Folch de Cardona (1713-1776) \*1749
* Biskop Agustín Ayestarán y Landa (1738-1804) \*1772
* Erkebiskop Romualdo Antonio Mon y Velarde (1749-1819) \*1804
* Kardinal Francisco Javier de Cienfuegos y Jovellanos (1776-1847) \*1819
* Kardinal Cirilo de Alameda y Brea (1781-1872) \*1832
* Kardinal Juan de la Cruz Ignacio Moreno y Maisanove (1817-1884) \*1857
* Kardinal José María Martín de Herrera y de la Iglesia (1835-1922) \*1875
* Biskop Leopoldo Eijo y Garay (1878-1963) \*1914
* Kardinal José María Bueno Monreal (1904-1987) \*1946
* Biskop *José Antonio Infantes Florido* (1920-2005) \*1967

Referanser
----------

1. ↑  «Almadén de la Plata - Official Andalusia tourism website». *www.andalucia.org*.
2. ↑  «Diocese of Córdoba, Spain». *GCatholic*.
3. ↑  «Falleció Mons. Infantes Florido (in Spanish)». Diocese of Canarias. Arkivert fra originalen 17. juli 2021. Besøkt 17. juli 2021.
4. ↑  www.catholic-hierarchy.org buemon, lest 29. januar 2023

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** LCCN **·** ISNI **·** BNF **·** BNF (data) **·** SUDOC **·** BNE
 |